VENDIM 
Nr. 429, datë 26.6.2024

PËR DISA NDRYSHIME DHE NJË SHTESË NË VENDIMIN NR. 866, DATË 27.12.2022, TË KËSHILLIT TË MINISTRAVE, “PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA NDËRTIMI I SEGMENTIT RRUGOR ‘SISTEMIM, ASFALTIM E MASA INXHINIERIKE NË KM 21+050-22+050, NË RRUGËN QAFËTHANË–LIN–POGRADEC’”

Në mbështetje të nenit 100 të Kushtetutës dhe të neneve 5, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, të ndryshuar, me propozimin e zëvendëskryeministrit dhe ministrit të Infrastrukturës dhe Energjisë, Këshilli i Ministrave

VENDOSI:

I. Në vendimin nr. 866, datë 27.12.2022, të Këshillit të Ministrave, bëhen disa ndryshime dhe një shtesë:
1. Pikat 3 dhe 4 ndryshohen, si më poshtë vijon:
“3. Pronarët e pasurive të paluajtshme, pronë private, që shpronësohen, kompensohen në vlerë të plotë, sipas masës përkatëse të kompensimit, që paraqitet në tabelën që i bashkëlidhet këtij vendimi, për pasuritë e llojit “truall”, “arë”, kultura bujqësore “drufrutorë” dhe “vresht”, me vlerë të përgjithshme prej 10 703 498 (dhjetë milionë e shtatëqind e tre mijë e katërqind e nëntëdhjetë e tetë) lekësh.
[bookmark: _Hlk140060207]4. Vlera e përgjithshme e shpronësimit, prej 10 703 498 (dhjetë milionë e shtatëqind e tre mijë e katërqind e nëntëdhjetë e tetë) lekësh, përballohet nga Autoriteti Rrugor Shqiptar.”.
2. Tabelës, bashkëlidhur vendimit nr. 866, datë 27.12.2022, të Këshillit të Ministrave, i shtohet tabela, që i bashkëlidhet këtij vendimi.
II. Shpenzimet procedurale shtesë, në vlerën 50 000 (pesëdhjetë mijë) lekë, përballohen nga Autoriteti Rrugor Shqiptar. 
[bookmark: _Hlk142991450]III. Ngarkohen Ministria e Infrastrukturës dhe Energjisë, Ministria e Financave, Agjencia Shtetërore për Shpronësimin, Agjencia Shtetërore e Kadastrës, Autoriteti Rrugor Shqiptar dhe Drejtoria e Administrimit dhe Mbrojtjes së Tokës pranë Këshillit të Qarkut Korçë për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTËR
Edi Rama

	16
	Vangjo
	Jovan
	Gjika
	8582
	20/105
	1,270.00
	Vresht
	655
	192
	125,760.00
	
	
	
	125,760.00
	Konfirmuar nga ASHK-ja

	17
	Aleks
	Kajo
	Topalli
	8582
	20/171
	500.00
	Arë
	385
	192
	73,920.00
	
	
	
	73,920.00
	Konfirmuar nga ASHK-ja

	
	Vlera totale
	1040
	
	199,680.00
	
	
	
	199,680.00
	



